Yen panjenengan kapinujon tindak menyang kompleks Pura Mangkunaga­ran, mligine ing Pendhapa Ageng, mes­thi bakal bisa mirsani saprangkat ga­melan lawas, Kyai Kanyut Mesem je­nenge. Gamelan mau mapan ing sisih kulon pendhapa lan ing saben dinane ditu­tup kain werna ijo yen ngepasi ora ditabuh. Kajaba Kyai Kanyut Mesem, ing papan mau uga ana gamelan liyane ya­iku, gamelan Monggang, Carabalen lan Kodhok Ngorek kang biyasa ditabuh kang­go ngiringi sawenehe acara ing Mangku­na­garan.